Слаўлю я свой край любімы,

Незгасальную зару.

Як ты сэрцу майму міла,

Дарагая Беларусь!

Залацістыя прасторы,

Незлічона ясных зор,

Рэкі ціхія, азёры,

Галасісты шумны бор!

Ты нас ласкай атуліла,

I я ў шчасці гавару:

Як ты сэрцу майму міла,

Дарагая Беларусь!

Не магло мне і прысніцца,

Як ты, родная, ўзрасла.

Паглядзі, твая сталіца,

Быццам казка, расцвіла.

Наша радасць, наша сіла,

Дзе для ўдзякі слоў збяру?

Як ты сэрцу майму міла,

Дарагая Беларусь!